‘অবশ্যই পারি। আমি আমার এক সেনাপতিকে আবেগের দরিয়ায় ভাসতে দিতে পারি না। আবেগকে সংযত ও সংহত করো। বাস্তবতাকে মেনে নিয়ে যুদ্ধের প্রতিটি চাল দিতে হবে তোমাকে। নইলে দুঃখজনক পরাজয়ের গ্লানি বইতে হবে। গতকাল আকস্মিক অভিযান চালিয়েও আকরামাকে পরাজয় মেনে নিয়ে ফিরে আসতে হয়েছে। আজ সেখানে পাহারা আরও জোরদার করা হয়েছে। আকরামা তো খন্দক পার হতে পেরেছিল, তুমি আক্রান্ত হবে খন্দক পেরোনোর আগেই। অতএব মাথা ঠান্ডা করো, আত্মঘাতী অভিযানের চিন্তা বাদ দাও মাথা থেকে।’